*Projekts*

**LATVIJAS REPUBLIKAS MINISTRU KABINETA**

**SĒDES PROTOKOLLĒMUMS**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Rīgā Nr. 2017. gada \_\_\_. \_\_\_\_\_\_

**\_\_\_\_\_\_. §**

**Informatīvais ziņojums „Par elektronisko dokumentu apriti**

**ministrijās un to padotībā esošajās iestādēs”**

1. Pieņemt zināšanai vides aizsardzības un reģionālās attīstības ministra iesniegto informatīvo ziņojumu.
2. Ministrijām, to padotībā esošajām iestādēm un Valsts kancelejai:
   1. ne vēlāk kā līdz 2018. gada 1. jūnijam savstarpējā dokumentu apritē nodrošināt pilnīgu pāreju uz elektronisko dokumentu lietošanu, izņemot normatīvajos aktos noteiktos ierobežojumus;
   2. ne vēlāk kā līdz 2020. gada 1. augustam, izvērtējot nepieciešamību un lietderību, salāgot visas pārziņā esošās elektroniskās informācijas sistēmas, kurās veidojas pastāvīgi glabājamie dati un dokumenti, ar Vienoto valsts arhīvu informācijas sistēmu (VVAIS);
   3. šī protokllēmuma 2.1. un 2.2.apakšpunktā noteiktās darbības īstenot budžetā piešķirto līdzekļu ietvaros.
3. Kultūras ministrijai līdz 2018. gada 1. jūlijam izvērtēt risinājumus, lai atvieglotu (vienkāršotu) elektronisko dokumentu arhivēšanas procedūru, iesniedzot priekšlikumus Ministru kabinetā.
4. Tieslietu ministrijai sadarbībā ar visām ministrijām un to padotībā esošajām iestādēm līdz 2018. gada 1. martam izvērtēt informācijas dienesta vajadzībām normatīvo regulējumu un iesniegt Ministru kabinetā priekšlikumus par efektīva regulējuma izveidi.

Ministru prezidents Māris Kučinskis

Valsts kancelejas direktors Jānis Citskovskis